หนี้บัตรเครดิตพุ่งกว่า 5 พันล.หลัง ปชช.ฉลองปีใหม่
โพสต์ทูเดย์ - ธนาคารแห่งประเทศไทย&nbsp; เผยยอดบริการบัตรเครดิตและสินเชื่อส่วนบุคคล เดือนพ.ย. 2552 พุ่งกว่า 5 พันล้านบาท
10 ม.ค. 2553

โพสต์ทูเดย์ - ธนาคารแห่งประเทศไทย  เผยยอดบริการบัตรเครดิตและสินเชื่อส่วนบุคคล เดือนพ.ย. 2552 พุ่งกว่า 5 พันล้านบาท
ธนาคารแห่งประเทศไทย รายงานปริมาณการให้บริการบัตรเครดิตและสินเชื่อส่วนบุคคล เดือนพฤศจิกายน 2552 ทั้งหมด 13,403,852 บัตร เพิ่มขึ้นจากเดือนตุลาคม กว่า 1 แสนบัตร เป็นบัตรที่ออกโดยธนาคารพาณิชย์ของไทย กว่า 5 ล้านบัตร ธนาคารพาณิชย์ต่างประเทศ อีกกว่า 1,3ล้านบัตร และบริษัทประกอบธุรกิจบัตรเครดิตที่ไม่ใช่สถาบันการเงิน อีกกว่า 6,6ล้านบัตร ส่งผลให้ปริมาณการใช้จ่ายผ่านบัตรเครดิต เดือนพฤศจิกายน มีมากถึง 85,000 ล้านบาท เพิ่มขึ้นกว่า 5,000 ล้านบาท หรือ 7 เปอร์เซ็นต์ ส่วนยอดสินเชื่อบัตรคงค้าง หรือหนี้บัตรเครดิต มีมากกว่า 1.8 แสนล้านบาท เพิ่มขึ้น 2.13 เปอร์เซ็นต์ ส่วนใหญ่มาจากบริษัทที่ไม่ใช่สถาบันทางการเงิน
ด้านบริษัท บัตรกรุงไทย เปิดเผยว่า ปริมาณการใช้จ่ายที่เพิ่มขึ้น เกิดจากช่วงดังกล่าวเป็นช่วงก่อนเข้าเทศกาลปีใหม่ ทำให้ประชาชนใช้จ่ายเพื่อซื้อของขวัญ จัดงานเลี้ยง และท่องเที่ยวกันมาขึ้น และเชื่อว่าปีนี้ปริมาณการใช้จ่ายผ่านบัตรเครดิตจะเพิ่มขึ้นในช่วงไตรมาสที่ 2 ตามการฟื้นตัวของเศรษฐกิจ และไม่น่าเป็นห่วงว่าจะมีหนี้เสียเพิ่มขึ้น เนื่องจากเศรษฐกิจไทยผ่านจุดต่ำสุดไปแล้ว และผู้ตกงานเริ่มมีงานทำเพิ่มขึ้น